CONTRACT DE SPONSORIZARE

Nr. ..................

Încheiat între:

1**. ………………………….. SRL**, cu sediul în ………………….., str. …………………, nr. …., Județul Harghita, înmatriculată la Oficiul Registrului Comertului sub nr. J …………………, având Cod Unic de Înregistrare …………………….., reprezentat prin ……………………….. în calitate de administrator, numită în continuare **SPONSOR**

și

**2. (Fundația/Asociația)**, cu sediul în ……………………… , str. ………………….., nr. ……, având CUI …………………. , având contul bancar …………………………………….. deschis la Banca …………………… , reprezentată prin …………………, director executiv/președinte, în calitate de **BENEFICIAR**.

**I. OBIECTUL CONTRACTULUI**

**1.1** Sponsorul se angajează în mod irevocabil să susţină activitățile comunitare ale Beneficiarului.

**1.2.** În scopul realizării obiectivului mai sus descris, Sponsorul contribuie cu **……………. RON**. Sponsorizarea va fi plătită prin virement bancar.

**II. DURATA CONTRACTULUI**

**2.1.** Sponsorizarea este unică și va fi plătită până la data de 25.12.2023.

# III. OBLIGATIILE SI DREPTURILE PARTILOR

**3.1 SPONSORUL se obligă** să plătească suma conform contractului către BENEFICIAR până la data menționată la art. 2.1 al prezentului contract.

**3.2.** **SPONSORUL are dreptul** să verifice dacă Beneficiarul folosește mijloacele financiare primite în temeiul prezentului contract conform destinației stipulate în acesta și să solicite răspunderea Beneficiarului de îndată ce constată încălcarea de către acesta a obligațiilor asumate.

**3.3. BENEFICIARUL se obligă**:

* să utilizeze suma primită de la SPONSOR numai în scopul precizat în prezentul contract.
* să aducă la cunoștința publicului sponsorizarea într-un mod care să nu lezeze direct sau indirect activitatea desfăşurată, bunele moravuri sau ordinea și liniștea publică.

**IV. ÎNCETAREA CONTRACTULUI**

**4.1.** Prezentul contract încetează de plin drept, fără a mai fi necesară intervenţia unei instanţe judecătoreşti/arbitrale, în cazul în care una dintre părţi:

1. nu îşi execută una dintre obligaţiile esenţiale enumerate în Capitolul III. al prezentului contract
2. este declarată în stare de incapacitate de plăţi
3. cesionează drepturile şi obligaţiile sale izvorâte din prezentul contract fără acordul celeilalte părţi
4. în termen de 15 zile de la data primirii notificării prin care părţii în culpă i s-a adus la cunoştinţă că nu şi-a executat ori îşi execută în mod necorespunzător oricare dintre obligaţiile ce îi revin.

**4.2.** Partea care invocă o cauză de încetare o va notifica pe cealaltă parte cu cel puţin 30 de zile înainte de data la care încetarea urmează să-şi producă efectele.

**4.3.** Totodată, prezentul contract încetează în următoarele cazuri:

1. prin ajungere la termen, dacă părţile nu au solicitat prelungirea duratei contractului
2. datorită intervenirii unui caz de forţă majoră
3. prin acordul comun scris al părţilor.

**4.4.** Rezilierea nu va avea nici un efect asupra obligaţiilor deja scadente.

**4.5.** Prevederile prezentului capitol nu înlătură răspunderea părţii care în mod culpabil a cauzat încetarea contractului.

# V. FORŢA MAJORĂ

**5.1.** Nici una dintre părţile contractante nu răspunde de neexecutarea la termen sau/şi de executarea în mod necorespunzător – total sau parţial – a oricărei obligaţii care îi revine pe baza prezentului contract dacă aceasta a fost cauzată de forţă majoră, aşa cum este definită de lege.

**5.2.** Partea care invocă forţa majoră este obligată să notifice celeilalte părţi, în termen de 5 zile producerea evenimentului şi să ia toate măsurile necesare şi posibile în vederea limitării consecinţelor lui.

**5.3.** Dacă în termen de 20 zile de la producere evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune-interese.

**VI. LITIGII**

**6.1.** Orice neînţelegere privind validitatea prezentului contract sau rezultate din interpretarea, executarea ori încetarea acestuia vor fi soluţionate pe cale amiabilă.

**6.2.** În cazul în care rezolvarea divergenţelor pe cale amiabilă nu este posibilă, ele vor fi supuse spre soluţionare Judecătoriei Odorheiu Secuiesc.

## VII. CLAUZE FINALE

**7.1.** Modificarea prezentului contract se face numai prin act adiţional încheiat între părţile contractante.

**7.2.** Prezentul contract reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.

Prezentul contract a fost încheiat astăzi …………… 2023, în două exemplare originale, câte un exemplar pentru fiecare parte.

**SPONSOR** **BENEFICIAR**

**……………………. SRL** **(Asociația/Fundația)**

……………………… ………………………..

administrator director executiv/președinte